钦定古今图书集成/理学汇编/学行典/第170卷 > 周孚先
## 钦定古今图书集成/理学汇编/学行典/第170卷 > 周孚先

按《武进县志》：“周孚先，字伯忱，晋陵人。偕弟恭先往河
南，从学程伊川，与杨龟山友善。伊川每谓孚先兄弟
气质纯明，可与入道。在门十七年，闻父疾，兄弟驰归
五日，抵家，父已卒，哀甚，牛马亦为之泪下。不食。既葬，
庐于墓。免丧，闻伊川讣，驰至洛，哭之归，为城东书院
以祀二程，生徒远方至者千五百人。乃于城西复创”
书院，孚先主教于东，恭先主教于西。及龟山至郡，谓
诸生曰：“先生百倍予兄弟，真尔师也。”以城西书院让
龟山主之。孚先由乡荐入太学，调四明盐场，改建德
尉，皆不就。朝廷命白衣上殿，赐承仕郎，改奉议，后为
临安教授。所著有《伊川语录》《论语解》，朱子多采其说。
绍兴闲，郡守黄灏奉孚先兄弟配飨《城东书院》。